始皇有博士七十，四人任之。其職掌有三：一曰通古今，二曰辨然否，三曰典敎職。見秦政虐，乃退入藍田山，作歌云：「莫莫高山，深谷逶迤；曄曄紫芝，可以療飢。唐虞世遠，吾將何歸？駟馬高蓋，其憂甚大。富貴之畏人，不如貧賤之肆志。」乃共入商雒，隱地肺山，以俟天下定。及秦覆滅，漢高聞而征之。時四人年老矣，皆以其慢侮人，不至。歌曰：「皓天嗟嗟，深谷逶迤。樹林莫莫，高山崔嵬。巖居穴處，以爲幄茵。曄曄紫芝，可以療飢。唐虞往矣，吾當安歸？」然高祖猶高此四人。